郑刚中
陪权郡符正民九日游西山
符公寄郡理，犀刃不可触。
白书庭无讼，一切就整萧。
秋风九月凉，闲暇顾僚属。
谓兹落帽会，千载有贤躅。
西山多爽气，盍亦具艰仆。
晓出古城隅，薄雾隐疏木。
乍见溪山明，已洗簿书俗。
云间阿兰若，小步偏深曲。
逸兴不受制，更到山之麓。
吊古动高怀，临风展遐瞩。
扶光迫西汜，回棹泛清渌。
钩帘陈密坐，罗列进肴餗。
宾这岸巾帻，礼数免挽束。
时因笑语惊，鸥鹭入芦竹。
导从偃旌旗，城郭初灯烛。
我愧人物微，情睠久虚辱。
终日陪后乘，可但玩黄菊。
亦复见民田，枯秸瘦无谷。
那能给租赋，止可纵刍牧。
吾民窘穷状，蠹损非一日。
愿施膏泽手，小使千里足。
化此登高乐，伴散入幽谷。
尽令登春台，老稚同鼓腹。
公徐登庙堂，摩天逞鸿鹄，
下瞰清中原，更作四海福。